Kruiskerk 16 Maart 2008 (FINAAL) N G Gemeente Kraggakamma - PDF
Kruiskerk 16 Maart 2008 (FINAAL) N G Gemeente Kraggakamma
Download "Kruiskerk 16 Maart 2008 (FINAAL) N G Gemeente Kraggakamma"
1 Kruiskerk 16 Maart 2008 (FINAAL) N G Gemeente Kraggakamma Stoele aan weerskante van Via Dolorosa op pad na die kruis by die muur van herinnering Bordjie op kruis: Die koning van die Jode Verloop en Liedere op papier om uitgedeel te word aan die lidmate Klawerbord gespeel deur Jana Loots, viool deur Carl Lokotsch Klank deur Neil Wait van Obed Produksies: Klawerbord 2 Kitare + 2 Sangers CD-speler Mikrofoon 1: Tertius + Voorleser M Mikrofoon 2: Voorleser V Mikrofoon 3: Man 1 + Man 2 + Man 3 Mikrofoon 4: Vrou 1 + Vrou 2 + Vrou 3 Mikrofoon 5 (lapel): Leon Mense uit die gehoor (gemeente) wat praat: 3 Mans + 3 Vroue kom telkens sigbaar na vore, deel twee mikrofone onder mekaar (een vir mans, een vir vroue) = Mikrofone Voorlesers: 1 Man + 1 Vrou staan weerskante van die kruis, met Mikrofone Rolverdeling: Man 1 = Pierre Rootman; Man 2 = Theo Smith; Man 3 = Veneto Keyter Vrou 1 = Bessie Petzer; Vrou 2 = Elizma Harmse; Vrou 3 = Elizabeth Munroe Voorleser M = Kobus Crouse; Voorleser V = Elna Thiart Leon vertolk Jesus: Pers roktipe drag, doringkroon met lapel-mikrofoon 5. Musikale voorspel: Klawerbord + Viool Tertius Janse van Rensburg: Welkom, ens. + Gebed Tertius: Ons sing van Jesus se lyding, Sy Via Dolorosa dit is Sy lydensweg. Liedere 390 en 396 direk na mekaar, staande. Gemeentesang (Staande): Lied 390: 1, 2 1. Ons kniel hier aan U voete neer en hoor die hemelkore. Hul loof en prys en roem U eer oor ons, eens so verlore. 2. U liefde is onpeilbaar groot, ontsien nie om te ly nie. Geen kruis stuit U, geen vloek, geen dood, om sondaars te bevry nie. Lied 396: 1, Aanskou die Heiland, sien die kruis die Hemelvors, verag, verguis. Vir my het Hy Hom daar laat hang. Hy leef, Hy sterf in my belang. 2. Hy hang, van God en mens verlaat; Hy seën waar ander spot en haat; Hy bly verdra, vergeef, versoen in so n Redder sal ek roem. Voorleser V (Lied 401 woorde aangepas): Wie sal ons glo as ons vertel wat God se Seun moes ly? Verag en deur mense verstoot, moes Hy die doodstryd stry. Die Man van lyding ken die pyn deur God en mens verstoot. Vir ons oortredings hang Hy daar ons straf kos Hom die dood. Deurboor, verbrysel en geslaan, dra Hy ons sondeskuld. Hy neem ons lyding op Homself in stilte, met geduld. Ja, Jesus Christus, Seun van God, U het vir ons gely. U lydensweg maak ons van skuld en sonde vry.
2 Leon op toneel: Ek is die weg en die waarheid en die lewe. Man 1: Die waarheid is dat jy self nie gaan leef nie! Jy is op pad om doodgemaak te word! Jy sê jy is die weg? Ja, weg uit hierdie lewe uit! Vrou 1: Ek stem saam weg met hom! Ek het gehoor dat hy so simpatiek was teenoor n straatvrou. n Man met sulke morele waardes Man 2: En wat van die skelms? Soos byvoorbeeld die korrupte ou tollenaar met wie hy bevriend geraak het. Man 1: Hy was mos gedurig in die teenwoordigheid van siekes en sukkelaars en sondaars nie eintlik mense van aansien nie Vrou 2: Om nie eens te praat van sy agtergrond nie. Kom mos uit so n familie wat geen klas het nie. Pa n arme houtwerker. Weet nie eens waar sy ma vandaan kom nie onbekend en onbelangrik. Vrou 1: Ja, ek wil nou nie skinder nie, maar selfs sy eie broers en susters wil blykbaar niks met hom te doen hê nie. Man 2: Nie eens sy sogenaamde getroue volgelinge nie! Die een het hom glo gaan aangee by die Joodse Raad, hom verraai, en die ander een het tydens sy verhoor drie maal gesê dat hy hom nie ken nie. Ek was daar, ek het dit self gehoor. Man 1: Dit lyk ook nie vir my of sy volgelinge hulle word mos dissipels genoem juis omgee dat Jesus gekruisig gaan word nie. Ek sien nie een van hulle hier naby rond nie. Man 2: Foeitog, hy is eintlik pateties so eensaam, van mens en God verlate. Dis eintlik lagwekkend om te dink dat hy gesê het hy is die seun van God, hy is die verlosser van die wêreld, die lank beloofde Messias As hierdie Jesus regtig die verlosser is, sal hy mos verheerlik word nie so n vernederende pad van lyding loop nie. Die Bybel voorspel tog in Jesaja 53 dat die Messias deur mense verag en verstoot sal word, dat Hy n Man van lyding sal wees, een wat gestraf word, wat deur God geslaan en gepynig word. Tog is dit Hy wat ons lyding op Hom neem, wat deur ons oortredings en sondes verbrysel word. Die profeet Jesaja het ook voorspel dat die straf wat vir ons vrede moet bring, op Hom sal wees, dat daar deur Sy wonde vir ons genesing is. Man 2: Glo jy dit? Glo jy dat hy, Jesus, die beloofde Messias is? Ja, Hy is die Messias, die Verlosser. En nie net my Verlosser nie, maar die Verlosser van die hele wêreld. Die Koning wat heers! Man 1: Wat, is Hy die Koning? Dié een met die kruis en die doringkroon? Ek weet dis n lastige vraag. n Vraag wat baie gevra word. Selfs wanneer ons sing, wonder ons daaroor. Kom ons dink oor die vraag biddende en singende Lied 389. Gemeentesang (Sittende): Lied 389: 1, 2 1. Is dit, is dit my Koning? Kyk daar aanskou die Mens! Is dit, is dit Sy kroning? Wie het dit so gewens? Is dit Sy koningshulde dié riet, dié kleed, dié kroon? Boet Hy so vir my skulde? Word so Gods Seun vertoon? 2. Ja, ék kos Hom die slae, die smarte en die hoon. Vir my hang Hy, verlate en naak, met doringkroon. Vir my was daardie wonde, vir my moes Hy daar staan; Hy moes vir al my sonde die bitt re kruisweg gaan. 2
3 3 Leon: Om te dink dat Hy dit vir MY doen, die bittere kruisweg gaan, hierdie lydensweg vir my loop, bereid is om in my plek aan die kruis te gaan sterf Ja, vir my ook. En vir elkeen van ons. As Verlosser wil Hy en sal Hy elke mens losmaak van die sonde en vasmaak aan God. Niemand kan God ken nie, behalwe deur My. Wie My gesien het, het die Vader gesien. Dit verseker Ek julle elkeen wat lewe en in My glo, sal in alle ewigheid nooit sterwe nie. Ek onthou van die profeet Miga wat gesê het: Jy, Betlehem-Efrata, jy is klein onder die families in Juda, maar uit jou sal daar Iemand kom wat aan My behoort en Hy sal regeer. Ook die profeet Jesaja het gepraat van hierdie Kind wat sal kom: Vir ons is n Seun gebore, aan ons is n Seun gegee. Hy sal heers en Sy heerskappy sal uitbrei en Hy sal vir altyd vrede en voorspoed bring. Berdus en Tertius Janse van Rensburg sing: Hierdie Kind Leon: Ek is hierdie Kind. Die Seun van God. Die Redder van die mens. Die Hoop vir die wêreld. Die Een van Wie die profete vertel het wat sou kom. Ek het gekom om die wil van My Vader uit te voer, om die lydingsweg, die Via Dolorosa te loop. Ek het nie gekom om die wêreld te oordeel nie, maar om te red wat verlore gaan. Deur My lyding kom daar bevryding. Here, ek glo in U. Ek glo dat U hierdie pad van lyding moet loop om vir my, vir ons almal, van ewige lyding te verlos. Dankie, Jesus, my Here en my Koning dat U bereid is om in my plek te sterf sodat ek kan leef. U loop die dood vrywillig en gewillig tegemoet op hierdie Via Dolorosa. Anton Crouse sing: Via Dolorosa (Leon loop intussen na die kruis). Vir jou en vir my Jesus se lydensweg, Sy pad na die kruis, die Via Dolorosa is vir ons Voorleser V: Mark. 15: 22-26: Hulle bring Jesus toe na n plek Golgota, wat Kopbeenplek beteken. Hulle wou vir Hom wyn gee met mirre daarin, maar Hy wou dit nie hê nie. Toe kruisig hulle Hom en verdeel Sy klere onder mekaar deur te loot oor wat elkeen moet kry. Dit was nege-uur die more toe hulle Jesus gekruisig het. En die rede waarom Hy gekruisig is, was op n bordjie aan die kruis geskrywe: Die koning van die Jode. Voorleser M: Mark. 15: 27 32: Saam met Jesus het hulle ook twee rowers gekruisig, een regs en een links van Hom. Die mense wat daar verbygeloop het, het Jesus gelaster. Hulle het die kop geskud en gesê: Toe, jy wat die tempel afbreek en in drie dae weer opbou! Red jouself en kom van die kruis af. Net so het die priesterhoofde en die skrifgeleerdes ook spottend vir mekaar gesê: Ander het hy gered; homself kan hy nie red nie! Laat die Christus, die koning van Israel, nou van die kruis af kom, sodat ons dit kan sien en in hom kan glo! Die twee wat saam met Hom gekruisig is, het Hom ook beledig.
4 CD: Man in die middel 4 Voorleser V: Luk. 23: 33-34: Toe hulle by die plek kom wat Kopbeen genoem word, het hulle Hom daar saam met die misdadigers gekruisig, die een aan Sy regter- en die ander aan Sy linkerkant. Toe sê Jesus: Leon: Vader vergeef hulle, want hulle weet nie wat hulle doen nie! Voorleser M: Luk. 23: 35 43: Die mense het daar gestaan en kyk. Die raadslede het Hom ook uitgelag en gesê: Ander het hy gered. Laat hy homself red as hy die Christus is wat deur God uitverkies is. Ook die soldate het vorentoe gekom en Hom bespot. Hulle het vir Hom suur wyn aangebied en gesê: As jy die koning van die Jode is, red jouself. Een van die misdadigers wat daar gehang het, het Hom gelaster deur te sê: Is jy dan nie die Christus nie? Red jouself en ons ook! Maar die ander een het hom tereggewys en gesê: Is jy nie bang vir God nie? Jy ondergaan tog dieselfde straf as hierdie Man! In ons geval is dit regverdig, want ons ontvang die verdiende straf vir ons dade. Maar hierdie Man het niks verkeerds gedoen nie. Verder sê hy: Jesus, dink aan my wanneer U in U koninkryk kom. Dit behoort ons elkeen se versoek ook te wees: Jesus, dink aan my Kom ons vra dit met Lied 384 Gemeentesang (Sittende): Lied 384 saggies, rustig. Jesus, o dink aan my wanneer U, Heer, in U ryk kom. Jesus, o dink aan my wanneer U, Heer, in U ryk kom. Leon: Ek verseker jou: Vandag sal jy saam met My in die paradys wees. Stilte (ongeveer 20 sekondes) Voorleser V: Mark. 15: 33: Teen twaalfuur die middag het daar duisternis oor die hele land gekom en dit het tot drie-uur geduur. Om drie-uur het Jesus hard uitgeroep: Leon: Eloi, Eloi, lema sabagtani?! Voorleser V: Dit beteken: My God, My God, waarom het U My verlaat? Alleen, van God verlate, het Jesus aan die kruis gehang sodat nie een van ons ooit van God verlate mag wees nie. Kom ons dink daaraan wanneer ons Lied 387 sing. Gemeentesang (Sittende): Lied 387: 2, Verlate van U vriende, verlate Worstelaar; verlate van die Vader, verlate Middelaar! Net pyn en dors en duister is by U in U nood; ontdaan van aardse luister, oorwin U tog die dood! 3. U vasgenaelde hande, U spiesverwonde sy spreek wyd oor alle lande: So moes die Christus ly! Vervloek, om te ontsondig; verlate, om te vind; moes sterf om te verkondig: Deur My word jy Gods kind. Voorleser M: Luk. 23: 44 46: Dit was al omtrent twaalfuur, toe kom daar duisternis oor die hele land, en dit het tot drie-uur geduur; die son het opgehou om te skyn. Die voorhangsel van die tempel het middeldeur geskeur. Jesus het hard uitgeroep: Leon: Vader in U hande gee Ek My gees oor! Voorleser M: Na hierdie woorde, het Jesus die laaste asem uitgeblaas.
5 Stilte (ongeveer 20 sekondes) 5 Voorleser V: Luk. 23: 47 49: Toe die offisier sien wat gebeur het, het hy God geprys en gesê: Hierdie man was werklik onskuldig. Al die mense wat saamgedrom het om na die skouspel te kyk en gesien het wat daar gebeur het, het verslae huis toe gegaan. Maar al Jesus se vriende, ook die vroue, het op n afstand bly staan. Hulle het al hierdie dinge gesien. Musikale tussenspel ( ongeveer 30 sekondes: Sag, rustig) Voorleser M: Joh. 19: 31 35: Dit was Vrydag, en die Jode wou nie hê dat die liggame op die sabbatdag aan die kruis moes bly nie, want daardie sabbatdag was n groot dag. Daarom het hulle vir Pilatus gevra dat die mense wat gekruisig is, se bene gebreek en die liggame weggevat moes word. Toe het die soldate gekom en die bene van die eerste een gebreek en ook dié van die tweede een wat saam met Jesus gekruisig is. Toe hulle egter by Jesus kom en sien dat Hy al klaar dood is, het hulle nie Sy bene gebreek nie. Maar een van die soldate het met n spies in Sy sy gesteek, en daar het dadelik bloed en water uitgekom. Hy wat dit gesien het, lê daarvan getuienis af, en sy getuienis is waar. Hy weet dat hy die waarheid praat, sodat julle ook kan glo. CD: Houtkruis (Leon word van toneel afgedra) Voorleser M: Matt. 28: 57 60: Laat die middag het daar n ryk man aangekom. Dit was Josef van Arimatea, wat self ook n volgeling van Jesus was. Hy het na Pilatus toe gegaan en die liggaam van Jesus gevra. Josef het die liggaam geneem en dit in skoon linne toegedraai en dit daarna neergelê, in sy eie nuwe graf wat hy in die rots uitgekap het. Hy het n groot klip voor die ingang van die graf gerol en weggegaan. Stel jou voor Jesus, die Redder, die Een wat verlos van dood Hy is dood! Kom ons dink daaraan en sing daarvan Lied 391 Gemeentesang (Sittende): Lied 391: 1, 3, 5 1. Vervul, o Heer, my hart met stille wyding waar ek herdenk die diepte van U lyding, hoe U daar aan die kruis vir my gesterf het; my heil verwerf het. 3. Ek sien U, Heer die Lam van God onskuldig tot in die dood gehoorsaam en geduldig. O Liefde, ek aanskou in al U wonde die vloek van sonde! 5. Net deur U offer word ons skuld vergewe! Sou ek dan na my eie wil nog lewe? Sou ek nie, Heer, waar U so swaar moes ly nie, my hart U wy nie? Offergawes: Jesus se offer aan die kruis vra van ons om ook te offer, om ons harte, ons lewens aan Hom toe te wy. As simbool daarvan dat ons onsself aan die Here gee, kom ons offer ook nou ons geldelike bydraes aan Hom, aan Sy kerk. Met musikale tussenspel met Klawerbord en Viool Voorleser V: Mark. 16: 2 6: Die Sondagmore baie vroeg kom die vroue by die graf aan net toe die son opkom. Hulle vra toe vir mekaar: Wie sal vir ons die klip voor die ingang van die graf wegrol? Die klip was baie groot, maar toe hulle opkyk, sien hulle dat dit klaar weggerol is. Toe hulle in die graf ingaan, sien hulle n jongman met lang wit klere aan, en hulle het groot geskrik.
6 Voorleser M: Moenie skrik nie! sê hy vir hulle. Julle soek Jesus van Nasaret, wat gekruisig is. Hy is uit die dood opgewek. Hy is nie hier nie. Musikale tussenspel met Klawerbord ( ongeveer 30 sekondes: Iets lekker dramaties)! 6 Voorleser M: 1 Kor. 15: 12 20: As ons dan verkondig dat Christus uit die dood opgewek is, hoe kan party van julle nog beweer dat daar geen opstanding van die dooies is nie? As daar geen opstanding van die dooies is nie, beteken dit dat Christus ook nie opgewek is nie. En as Christus nie opgewek is nie, is ons prediking sonder inhoud en julle geloof ook sonder inhoud. As Christus nie opgewek is nie, is julle geloof waardeloos en is julle nog gevange in julle sondes. Dan is ook dié wat in Christus gesterf het, verlore. As ons net vir hierdie lewe ons hoop op Christus vestig, is ons die bejammerenswaardigste van alle mense. Maar nou, Christus IS opgewek uit die dood. Kom ons staan op en sing van Jesus wat opgestaan het, van Sy oorwinning, Sy triomf! Lied 407. Gemeentesang (Staande): Lied 407: 1 Triomf, triomf, Immanuel! Die Heer oorwin die dood en hel na bitter stryd en lyding. Hy, God-met-ons, Hy het oorwin, lei ons die Vaderwoning in laat deel ons Sy bevryding! Triomf, triomf, verlossingsdag die Heil ge Gees verklaar met krag: Hy s Seun van God die Vader. Hy heers en elke vyand sien hoedat Sy volk Hom dankbaar dien; Hom loof vir Sy genade. Voorleser V: Mark. 16: 9 16: Na Jesus se opstanding, het Hy eerste aan Maria Magdalena verskyn. Sy het dit aan Sy dissipels gaan vertel. Alhoewel hulle by haar gehoor het dat Hy lewe en dat sy Hom gesien het, het hulle haar tog nie geglo nie. Daarna het Jesus aan twee van hulle verskyn terwyl hulle op pad was na die platteland toe. Hulle het dit vir die ander dissipels gaan vertel, maar dié het selfs vir hulle ook nie geglo nie. Later het Jesus aan die dissipels self verskyn terwyl hulle aan tafel was. Hy het hulle verwyt oor hulle ongeloof en hardheid van hart omdat hulle dié wat Hom na Sy opstanding gesien het, nie geglo het nie. (Leon verskyn weer, half onopsigtelik, op toneel met wit klere aan). Hy het vir hulle gesê: Leon: Gaan uit, die hele wêreld in, en verkondig die evangelie aan die mensdom. Wie tot geloof gekom het, sal gered word; wie nie glo nie, sal veroordeel word. Voorleser V: Jesus het verder vir hulle gesê: So staan daar geskrywe, volgens Luk. 24: 45 49: Leon: Die Christus moet ly en op die derde dag uit die dood opstaan, en in Sy Naam moet bekering en vergewing van sondes aan al die nasies verkondig word. Julle is getuies van hierdie dinge. Kom ons getuig singende van Jesus, die lydende Here, die lewende Here, die Een wat ons lewe sin gee Lied 421 en bly daarna staan.
7 Gemeentsang (Staande): Lied 421: 1, Die Here Jesus lewe, Hy het die dood oorwin. Met krag is Hy Oorwinnaar; ons toekoms het begin. Hy gee ons hoop en vrede, ons kan weer voorwaarts gaan, want Jesus is ons Here Hy t klaar ons weg gebaan. 2. Die Here Jesus lewe, Hy t hemel toe gevaar. Hy heers daar as die Koning; ons word deur Hom bewaar. Laat ons met moed en ywer ons roeping hier volbring, Want Jesus is ons Koning Hy gee ons lewe sin. 7 Voorleser M: Matt. 28: 16 20: Die dissipels het na Galilea toe gegaan, na die berg waarheen Jesus hulle beveel het om te gaan. Toe hulle Hom sien, het hulle Hom aanbid, hoewel party getwyfel het. Jesus kom toe nader en sê vir hulle: Leon: Aan My is alle mag gegee in die hemel en op die aarde. Gaan dan na al die nasies toe en maak die mense My dissipels: doop hulle in die Naam van die Vader en die Seun en die Heilige Gees, en leer hulle om alles te onderhou wat Ek julle beveel het. En onthou: Ek is by julle al die dae tot die voleinding van die wêreld. Leon: So word ons geseën, in die Naam van die Vader en die Seun en die Heilige Gees, dat die Here by ons is met Sy Vaderlike liefde, met Sy Seun, Jesus, se genade, en met die Heilige Gees se kragtige teenwoordigheid al die dae, tot die voleinding van die wêreld. AMEN. CD: Luister net na hierdie laaste woorde uit die Here se Woord: 2 Kor. 5: 15: Jesus het vir almal gesterwe, sodat dié wat lewe nie meer vir hulle self moet lewe nie, maar vir Hom wat vir hulle gesterf het en uit die dood opgewek is. Mozart se Konsert vir Klavier en Orkes No. 9 in E Major